पाएं अपने शहर की ताज़ा ख़बरें और फ्री ई-पेपरडाउनलोड करें
इस गर्मी में शहर के तालाबों में निस्तारी के लिए तांदुला जलाशय से पानी छोड़ा गया है। इससे शहर के केवल 9 तालाबों तक पानी पहुंचाया जा सका है। आगामी दिनों में अन्य तालाबों के लिए पानी छोड़े जाने की डिमांड की गई है।
शहर में करीब 22 तालाब हैं, जिसमें सभी सूखने की कगार पर हैं। इसमें 12 तालाबों में सिंचाई विभाग के माध्यम से जलभराव किया जाता है। इस बार जलाशय से कम पानी छोड़े जाने की वजह से दिक्कतें बढ़ गई है। जिन 9 तालाबों में पानी छोड़ा गया है, वह भी महज दो से पांच फीट के करीब बताया गया है।
शहर के प्रमुख तीन तालाबों का यह हाल
कैलाश नगर तालाब को इस बार नहीं भरा गया है। इसकी वजह से इस वार्ड के 4 हजार लोगों को निस्तारी की समस्या से जूझना पड़ रहा है। सिकोला बस्ती तालाब में भी इस गर्मी में नहर का पानी नहीं भरा पाया है। बस्ती क्षेत्र होने की वजह से यहां के लोग पूरे महीने इस तालाब का उपयोग निस्तारी के रूप में करते रहे हैं। यहां पानी भरने के बाद हैंडपंपों का जलस्तर भी सुधर जाता है। जो इस बार नहीं हो पाया है। लुचकी तालाब का जल स्तर गिरा है। पानी से बदबू उठ रही है।
इन तालाबों के लिए छोड़ा गया था पानी
गर्मी में नहर से तालाबों को पानी भरने का काम 30 अप्रैल तक चला। उसके बाद पानी देना बंद कर दिया गया है। रहवासियों ने बताया कि इसकी वजह से तालाबों में पानी पर्याप्त मात्रा में नहीं भर पाया है। शक्तिनगर तालाब, कसारीडीह तालाब, बोरसी बस्ती, पोटियाकला, दीपकनगर सहित अन्य शामिल हैं। जहां 2 से 5 फीट तक पानी भरा गया है, उस तालाब का पानी गंदा और मटमैला बना हुआ है। तालाब का पानी निस्तारी के लिए उपयोग में नहीं लाया जा सका है।
तांदुला से इस बार कम पानी मिला
इस गर्मी में तालाबों के निस्तारी के लिए तांदुला जलाशय से कम पानी मिला। इसलिए दूर इलाके के तालाबों में दिक्कत आ सकती है। दूसरी बार पुन: पानी की डिमांड की जाएगी, ताकि टेल एंड के सभी तालाबों तक पानी पहुंचाया जा सके। फिलहाल शहर के उनक तालाबों को भरा गया है, जहां पर ज्यादा संख्या में लोग निस्तारी के लिए आते हैं।
एके पांडेय, ईई, जलसंसाधन विभाग दुर्ग
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn